stanford-oval/wikipedia huggingface dataset:
Agnes Moorehead

| Agnes Moorehead |
| --- | --- |
 Agnes Moorehead elokuvassa Yön pahat silmät (1959).
Henkilötiedot
Syntynyt: 6. joulukuuta 1900 Clinton, Massachusetts, Yhdysvallat
Kuollut: 30. huhtikuuta 1974 (73 vuotta) Rochester, Minnesota
Ammatti:  näyttelijä
Aiheesta muualla
IMDb 
Elonet
Agnes Moorehead (6. joulukuuta 1900 Clinton, Massachusetts – 30. huhtikuuta 1974 Rochester, Minnesota) oli yhdysvaltalainen näyttelijä.
Moorehead aloitti näyttelijänuransa vuonna 1928 Broadwaylla, jossa hän esitti useita pieniä rooleja. Pian hän kuitenkin siirtyi radioon, jossa hän oli vakioesiintyjänä muun muassa sarjoissa March of Time ja Cavalcade of America. Vuosina 1933–1936 hän oli vaudeville-esiintyjänä. 1940 hän liittyi Orson Wellesin Mercury Theatre -näytelmäseurueeseen. Elokuvadebyyttinsä Moorehead teki vuonna 1941 Wellesin elokuvassa Citizen Kane. Toisesta elokuvastaan, Mahtavat Ambersonit, hän oli ehdolla parhaan naissivuosan Oscar-palkinnon saajaksi. Kaikkiaan Moorehead oli viisi kertaa Oscar-ehdokkaana, mutta ei kertaakaan voittanut.
Mooreheadin televisiorooleista tunnetuimpiin kuuluu Endora sarjassa Vaimoni on noita.
Agnes Moorehead on saanut tähden Hollywood Walk of Famelle. Hän kuoli kohdunrungon syöpään 73 vuoden ikäisenä.
Aiheesta muualla

Kuvia tai muita tiedostoja aiheesta Agnes Moorehead Wikimedia Commonsissa
Al Misratah

| Al Misratah (Misurata, Misrata) مصراتة |
| --- | --- |
 Al Misratahin päämoskeija
 Al Misratah
 Koordinaatit: 32°22′39.12″N, 15°05′31.26″E 
Valtio:  Libya
Piirikunta:  Al Misratah
Väkiluku (1984):  121 669
Infobox OKVirheellinen NIMI-arvo: 
Al Misratah (myös Misurata tai Mistrata; arabiaksi: مصراتة) on samannimisen maakunnan pääkaupunki Libyan rannikolla, noin 200 kilometriä Tripolista itään. Al Misratahissa on noin 122 000 asukasta. Kaupungin perustivat muinaiset roomalaiset nimellä Tubartis. Sen vauraus perustuu terästeollisuuteen ja vilkkaaseen satamaan.
Misrata joutui Libyan sisällissodassa vuonna 2011 Muammar Gaddafin hallituksen joukkojen saartamaksi. Tällöin satoja siviilejä kuoli muun muassa sala-ampujien ja saartavien joukkojen tulituksessa. Gaddafia tukevat joukot myös surmasivat jopa kokonaisia perheitä pelotellakseen väestöä.
Gaddafin surmaamisen jälkeen hänen ruumistaan esiteltiin Misratassa.
Aiheesta muualla

Kuvia tai muita tiedostoja aiheesta Al Misratah Wikimedia Commonsissa
Missä erämaa viheriöi. Jaksaako Italia herättää henkiin Rooman perinteet Pohjois-Afrikassa?, Helsingin Sanomat, 06.02.1939, nro 35, s. 4, Kansalliskirjaston digitaaliset aineistot
Aerosteon

| Aerosteon |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Yläheimo::  Allosauroidea
Heimo::  Neovenatoridae
Alaheimo::  Megaraptora
Suku::  Aerosteon
Laji::  riocoloradensis
Kaksiosainen nimi
 Aerosteon riocoloradensis  Sereno et al., 2009 
Katso myös
   Aerosteon Wikispeciesissä   Aerosteon Commonsissa 
Infobox OKNimi-testi OK: 
Aerosteon oli teropodeihin kuulunut dinosaurussuku. Sukuun kuului yksi laji (A. riocoloradensis). Se eli 85 miljoonaa vuotta sitten liitukaudella.
Aerosteon tarkoittaa "ilmaluuta". Nimi tulee Aerosteonin ilmatäytteisistä paikoista sen luissa.
Fossiilit

Aerosteonin fossiileita on löydetty Argentiinasta, Anacleton muodostelmasta. Aerosteonista on löydetty sekalaisia fossiileita, muun muassa osittainen kallo, selkä-ja kaulaluita ja lonkkaluu.
Ulkonäkö ja koko

Aerosteon kasvoi yhdeksän metriä pitkäksi.
Aerosteonin ehkä mielenkiintoisin ominaisuus on että sillä oli linnunkaltainen hengityselimistö. Aerosteonin hengityselimistö edusti varhaisessa vaiheessa lintujen hengityselimistöä.
Judit Flanderilainen

| Judit |
| --- | --- |
 Judit ja Baudouin 1800-luvun piirroksessa
Wessexin kunningatar
Valtakausi:  856–858 (Ethelwulfin puoliso) 858–860 (Ethelbaldin puoliso)
Kruunajaiset:  1. lokakuuta 856
Flandersin kreivitär
Valtakausi:  862–870

Syntynyt:  843 tai 844
Kuollut:  870–875
Puoliso:  Ethelwulf Ethelbald Baudouin I (Flander)
Lapset:  Kaarle Baudouin II Rudolf Gunhilde
Suku:  Karolingit
Isä:  Kaarle Kaljupää
Äiti:  Orléansin Ermentrude
Judit Flanderilainen (843 tai 844 – noin 870) oli ranskalainen prinsessa, josta tuli anglosaksisen Englannin kuningatar.
Judit oli frankkilais-roomalaisen karolingikuninkaan Kaarle Kaljupään ja Orléansin Ermentruden tytär. Wessexin kuningas Ethelwulf asui Kaarlen luona matkallaan pyhiinvaellukselta Roomasta kotiin. Hän kihlasi noin 13-vuotiaan Juditin vuonna 856. He matkustivat yhdessä Englantiin, missä heidät vihittiin lokakuussa 856, ja Judit kruunattiin kuningattareksi.
Ethelwulfin poika Ethelbald kapinoi isäänsä vastaan ja sai haltuunsa Wessexin länsiosat, ja vuonna 858, Ethelwulfin kuoltua, koko Wessexin. Hän meni naimisiin äitipuolensa Juditin kanssa. Kirkko tuomitsi liiton sukurutsaksi, ja se mitätöitiin. Samana vuonna Ethelbald kuoli. Judit, joka oli 16- tai 17-vuotias, kaksinkertainen kuninkaan leski ja edelleen lapseton, myi omaisuutensa ja palasi Ranskaan.
Vanhemmat laittoivat Juditin luostariin, mutta hän karkasi sieltä Baudouin-nimisen miehen kanssa. Kaarle Kaljupää oli aluksi vihainen mutta hyväksyi sitten liiton ja valtuutti Baudouinin karkottamaan viikingit alueelta, jonka nimeksi tuli myöhemmin Flanders. Baudouin sai uuden arvonimen Flanderin kreivi. Judit ja Baudouin saivat neljä lasta.
Judit kuoli pari vuotta ennen kuin hänen isästään tuli keisari vuonna 875. Hänen pojantyttärestään Flanderin Matildasta tuli Vilhelm Valloittajan vaimo.
Josep Maria Ventura i Casas

Josep Maria Ventura i Casas (Alcalá la Real, 1817 - Figueres, 1875) oli katalonialainen muusikko ja säveltäjä. Hän menetti äitinsä kuusivuotiaana ja kasvoi isoisänsä hoivissa. Sekä isä että isoisä olivat sotilaita. Ventura meni viisitoistavuotiaana räätälin oppiin ja alkoi samaan aikaan opiskella soittamaan useita instrumenttejä. Hän alkoi soittaa nimellä cobla kutsutussa tyypillisessä katalonialaisessa kansanmusiikkiyhtyeessä, ja myöhemmin johtaa omaa coblaansa. Hän uudisti katalonialaisen kansantanssin säestykseen käytettävää sardana-musiikkia.
AVRO-turnaus

Paul Keres pelaamassa Reuben Finea vastaan.
AVRO-turnaus oli vuonna 1938 pelattu shakkiturnaus. Turnauksen nimi tulee sen sponsorilta, joka oli hollantilainen Algemeene Vereeniging Radio Omroep (AVRO). Turnaukseen osallistui sen ajan kahdeksan parasta pelaajaa, ja turnaus olikin aikansa vahvin.
Pelaajat ja tulokset

| Sijoitus | Pelaaja | Kansallisuus | 1 | 2 | 3 | 4 | 5 | 6 | 7 | 8 | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | Paul Keres |  Viro | XX | 1= | == | == | 1= | == | 1= | == | 8½ |
| 2 | Reuben Fine |  Yhdysvallat | 0= | XX | 1= | 10 | 10 | 11 | == | 1= | 8½ |
| 3 | Mihail Botvinnik |  Neuvostoliitto | == | 0= | XX | =0 | 1= | 1= | =1 | == | 7½ |
| 4 | Max Euwe |  Alankomaat | == | 01 | =1 | XX | 0= | 0= | 01 | 1= | 7 |
| 5 | Samuel Reshevsky |  Yhdysvallat | 0= | 01 | 0= | 1= | XX | == | == | 1= | 7 |
| 6 | Aleksandr Alehin |  Ranska | == | 00 | 0= | 1= | == | XX | =1 | =1 | 7 |
| 7 | José Raúl Capablanca |  Kuuba | 0= | == | =0 | 10 | == | =0 | XX | =1 | 6 |
| 8 | Salo Flohr |  Tšekkoslovakia | == | 0= | == | 0= | 0= | =0 | =0 | XX | 4½ |
Lähde:
Aiheesta muualla

AVRO 1938 Turnauksen pelit
Josep Irla

| Josep Irla |
| --- | --- |

Katalonian aluejohtaja
 15. lokakuuta 1940 – 7. toukokuuta 1954  
Edeltäjä:  Lluís Companys
Seuraaja:  Josep Tarradellas
Henkilötiedot
Syntynyt: 24. lokakuuta 1874 Sant Feliu de Guíxols, Espanja
Kuollut: 19. syyskuuta 1958 (83 vuotta) Saint-Raphaël, Ranska
Tiedot
Puolue:  Esquerra Republicana de Catalunya
 Nimikirjoitus
Josep Irla vuonna 1952 hänen tyttäriensä Lolan ja Ciónin välissä.
Josep Irla i Bosch (24. lokakuuta 1874 – 19. syyskuuta 1958) oli katalonialainen poliitikko. Hän toimi Katalonian parlamentin puhemiehenä vuosina 1938-1940 ja Katalonian itsehallintoalueen aluejohtajana 1940–1954. Irla kuului Esquerra Republicana de Catalunya -puolueeseen.
Jorge Dely Valdés

| Henkilötiedot |
| --- | --- | --- |
Koko nimi: Jorge Luis Dely Valdés
Syntymäaika: 12. maaliskuuta 1967 (ikä 57)
Syntymäpaikka: Colón, Panama
Kansalaisuus:  Panama
Pelipaikka: Hyökkääjä
Pituus: 182 cm
Seurat
| Vuodet | Seura | O (M) |
| 1985-1987 1988-1989 1989-1990 1991 1992 1993-1994 1995 1996 1997-1998 1999-2000 2001-2002 2003 2003-2005 | Atlético Colón Deportivo Paraguayo El Porvenir Nacional Unión Española Toshiba Cerezo Osaka Tosu Futures Consadole Sapporo Colorado Rapids Omiya Ardija Kawasaki Frontale Arabe Unido |  |
Maajoukkue
| 1991–2005 | Panama | 48 (19) |
Jorge Dely Valdés (s. 12. maaliskuuta 1967 Colón) on panamalainen entinen jalkapalloilija.
Jalkapallomaajoukkue

Valdés debytoi Panaman maajoukkueessa 1991. Hän on pelannut 48 maaottelua ja tehnyt niissä 19 maalia.
Jopie van Oudtshoorn

| Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Mitalit> Maa:   Etelä-Afrikka.Miesten yleisurheilu.MM-kilpailut  | Maa:   Etelä-Afrikka> Miesten yleisurheilu. |
| --- | --- | --- | --- |
|  Pronssia | Sevilla 1999 | 4 × 400 m |  |
Jopie van Oudtshoorn (s. 5. helmikuuta 1976) on eteläafrikkalainen entinen yleisurheilija, joka kilpaili pikajuoksussa. Hän oli mukana maansa pronssia voittaneessa 4 × 400 metrin viestijoukkueessa Sevillan MM-kisoissa 1999.
Ennätykset

400 m: 44,75 s (1999)
200 m: 20,99 (1999)
Joplin

| Joplin |
| --- | --- |
 Joplinin keskustaa
 Joplinin sijainti Missourissa
 Koordinaatit: 37°5′3″N, 94°30′47″W 
Valtio:  Yhdysvallat
Osavaltio:  Missouri
Piirikunta:  Jasper ja Newton
Pinta-ala:  
 – Kokonaispinta-ala:  76,9 km²
 – Josta vettä:  0,2 km² 
Korkeus:  306 m
Väkiluku (2019):  50 925
 – Väestötiheys:  664,0 as./km²
Aikavyöhyke:  UTC-6
 – Kesäaika:  UTC-5
Motto::  "Proud of Our Past...Shaping Our Future'"
 
 joplinmo.org 
Infobox OKVirheellinen NIMI-arvo: 
Joplin on kaupunki Missourin osavaltiossa Yhdysvalloissa. Asutus alueelle syntyi 1840-luvulla, ja virallisesti kaupunki perustettiin 1873. Vuoden 2019 arvion mukaan Joplinissa asui 50 925 asukasta. Väkiluku pysyi lähes samana verrattuna vuoteen 2010, jolloin kaupungissa asui 50 150 asukasta. Kaupunki on nimetty metodistipappi Harris Joplinin mukaan.
Toukokuussa 2011 tornado tuhosi Joplinissa muun muassa St. Johnin sairaalan ja surmasi 116 henkeä.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (Arkistoitu – Internet Archive)
Josep Lluís Trapero

Josep Lluís Trapero
Josep Lluís Trapero (s. 1965) on katalonialainen poliisi, joka toimi huhtikuusta lokakuuhun 2017 Katalonian aluehallinnon alaisten Mossos d'Esquadra -poliisivoimien ylimpänä johtajana. Espanja erotti hänet tehtävistään, ja häntä vastaan nostettiin syytteet "kansankiihotuksesta" (kat. sedició) ja "järjestäytyneestä rikollisuudesta" (kat. organització criminal), joista ensimmäisestä voidaan Espanjan lain mukaan tuomita 15 vuodeksi vankilaan.
Traperoa vastaan nostetut syytteet perustuvat siihen, että Mossos d'Esquadran poliisit eivät osallistuneet aktiivisesti Katalonian aluejohdon vastoin Espanjan tahtoa järjestämän  itsenäisyyskansanäänestyksen sekä sen järjestämistä vaatineitten mielenosoitusten estämiseen. Espanjan keskushallinnon suorassa alaisuudessa toimivat Espanjan kansalliskaarti ja Espanjan kansallinen poliisi pyrkivät estämään kansanäänestyksen käyttämällä laajamittaista väkivaltaa rauhanomaisia äänestäjiä vastaan. Espanjan keskushallinnon poliisivoimat käytti äänestäjiä kohtaan väkivaltaa, muun muassa ampui kumiluodeilla ja retuutti kovakouraisesti. Sairaanhoitoon joutui turvautumaan yhteensä 1 066 poliisiväkivallan uhria.
Traperon johtamat Katalonian omat poliisit puolestaan kävivät kyllä sanomassa joillakin äänestyspaikoilla, että äänestyspaikka pitäisi sulkea, mutta eivät lähteneet väkisin hajottamaan äänestyspaikkojen ympärille niitä suojaamaan kerääntyneitä väkijoukkoja. Traperon lisäksi kansankiihotussyytteet on nostettu myös kahta muuta Mossos d'Esquadran johtoon kuuluvaa poliisipäällikköä Pere Soleria ja Teresa Laplanaa vastaan.
Jorge Donn

Jorge Donn
Jorge Donn (25. helmikuuta 1947 San Juan, Argentiina – 30. marraskuuta 1992 Lausanne, Sveitsi) oli argentiinalainen balettitanssija, jonka ura oli lähes kokonaisuudessaan sidoksissa Maurice Béjart’n tuottamiin baletteihin. Häntä on luonnehditty yhdeksi nykyajan huomattavimmista tanssijapersoonallisuuksista.
Suoritettuaan perustavat balettiopintonsa Buenos Airesin Teatro Colónin balettikoulussa Jorge Donn liittyi vain 16-vuotiaana vuonna 1963 Brysselissä toimivan Maurice Béjart’n XX. vuosisadan Balettiin. Hänestä tuli nopeasti seurueen keskeisiä solistitanssijoita ja hän sai suorittaakseen useita päärooleja muun muassa baleteissa Yhdeksäs sinfonia (Neuvième symphonie)  1964, Romeo ja Julia 1966, Messe pour le temps présent 1967, Nijinsky, clown de Dieu 1971, Notre Faust 1975 ja Boléro 1979.
Vuonna 1980 Jorge Donn sai XX. vuosisadan Baletin taiteellisen johtajan tehtävät, ja Béjart'n jätettyä riitojen vuoksi Brysselin ja lähdettyä Lausanneen Donn perusti oman balettiseurueensa Europe Balletin, joka toimi kuitenkin vain muutaman kuukauden ajan. Hän päätti seurata Béjart’n toimintaa ja muutti myös Lausanneen. SIellä hän loi vuonna 1990 uudelleen suuren menestyksensä Nijinsky-baletin, joka kertoo balettitanssija Vatslav Nižinskistä. Pari vuotta tämän suurtyön jälkeen Donn kuoli AIDSiin.
Jorge Donn on ollut luomassa Rudolf Nurejevin henkilöä balettielokuvassa Les Uns et les Autres, jonka ohjasi Claude Lelouche. Elokuvassa hän tanssiin Maurice Ravelin kuuluisan Boleron.
Aiheesta muualla

Jorge Donnille omistettu sivusto (Arkistoitu – Internet Archive)
Yksityishenkilön Jorge Donnille omistama sivusto
Aapeli Alanen

| Aapeli Alanen> Henkilötiedot |
| --- | --- |
Koko nimi:  Aapeli Elmeri R. Alanen
Syntynyt: 5. maaliskuuta 1996 (ikä 28) Lahti, Suomi
Kansalaisuus:   Suomi
Koripalloilija
Pelipaikka:  Pieni laitahyökkääjä
Pituus:  201 cm
Paino:  86 kg
Nyk. joukkue:  Kataja Basket
Sarja:  Korisliiga
Pelaajaura
Seurajoukkueet
2012−2015 2015−2016 2015−2016 2016−2017 2017−2019 2019−:   Namika Lahti  Bisons Loimaa → FoKoPo  Korihait  BC Nokia  Kataja Basket
Maajoukkueet
2019−:   Suomi
Ottelut (pisteet):  3 (6)
Aiheesta muualla
FIBA
Aapeli Alanen (s. 5. maaliskuuta 1996 Lahti) on suomalainen koripalloilija. Alasen kasvattajaseura on Lahti Basketball Juniorit. 201 senttisen Alasen pelipaikka on pieni laitahyökkääjä. Alanen edustaa Korisliigassa pelaavaa Joensuun Kataja Basketia.
Saavutukset

Korisliigan vuoden kehittynein pelaaja 2019
Tilastot > Runkosarja

| Kausi | Joukkue | Sarja | O | MIN | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012−2013 | Namika Lahti | Korisliiga | 4 | 05:53 | 50,0 % | 20,0 % | 66,7 % | 0,8 | 0,5 | 1,3 | − | 1,3 | 0,3 | − | 2,3 | 9 |
| 2013−2014 | Namika Lahti | Korisliiga | 1 | 00:32 | − | − | − | − | − | − | − | − | − | − | − | − |
| 2014−2015 | Namika Lahti | Korisliiga | 14 | 03:42 | 40,0 % | 14,3 % | 25,0 % | 0,1 | 0,6 | 0,7 | 0,3 | 0,2 | 0,2 | − | 0,6 | 8 |
| 2015−2016 | Bisons Loimaa | Korisliiga | 6 | 12:58 | 50,0 % | 8,3 % | 50,0 % | 0,8 | 1,8 | 2,7 | 0,3 | 1,0 | − | − | 3,0 | 18 |
| 2015−2016 | FoKoPo | I-divisioona A | 26 | 28:35 | 48,2 % | 26,8 % | 72,9 % | 1,0 | 4,3 | 5,2 | 1,0 | 2,0 | 1,1 | 0,2 | 11,1 | 289 |
| 2016−2017 | Korihait | Korisliiga | 34 | 17:04 | 43,1 % | 36,0 % | 66,7 % | 0,6 | 1,2 | 1,7 | 0,5 | 1,1 | 0,5 | 0,2 | 6,5 | 220 |
| 2017−2018 | BC Nokia | Korisliiga | 40 | 22:27 | 52,6 % | 36,4 % | 65,3 % | 0,9 | 3,4 | 4,3 | 0,7 | 0,8 | 0,5 | 0,1 | 7,2 | 287 |
| 2018−2019 | BC Nokia | Korisliiga | 37 | 31:30 | 46,1 % | 36,9 % | 75,2 % | 0,9 | 5,0 | 5,9 | 2,2 | 2,2 | 0,8 | 0,1 | 14,1 | 523 |
| 2019−2020 | Kataja Basket | Korisliiga | 24 | 25:20 | 53,3 % | 32,1 % | 71,4 % | 0,7 | 3,2 | 3,9 | 1,3 | 1,5 | 0,3 | 0,1 | 9,2 | 220 |
| Yhteensä | Yhteensä | Korisliiga | 160 | 21:17 | 48,3 % | 34,5 % | 70,2 % | 0,7 | 2,9 | 3,6 | 1,0 | 1,3 | 0,5 | 0,1 | 8,0 | 1285 |
| Yhteensä | Yhteensä | I-divisioona A | 26 | 28:35 | 48,2 % | 26,8 % | 72,9 % | 1,0 | 4,3 | 5,2 | 1,0 | 2,0 | 1,1 | 0,2 | 11,1 | 289 |
Tilastot > Pudotuspelit

| Kausi | Joukkue | Sarja | O | MIN | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014−2015 | Namika Lahti | Korisliiga | 3 | 04:39 | 33,3 % | 66,7 % | 25,0 % | − | − | − | − | 0,3 | − | 0,3 | 3,0 | 9 |
| 2015−2016 | FoKoPo | I-divisioona A | 6 | 28:41 | 46,0 % | 34,6 % | 61,5 % | 1,3 | 3,7 | 5,0 | 0,5 | 2,3 | 0,3 | 0,8 | 13,5 | 81 |
| 2017−2018 | BC Nokia | Korisliiga | 9 | 26:38 | 62,5 % | 35,0 % | 72,7 % | 1,3 | 3,0 | 4,3 | 0,4 | 0,6 | 0,6 | 0,3 | 7,7 | 69 |
| 2018−2019 | BC Nokia | Korisliiga | 3 | 30:25 | 65,0 % | 27,8 % | 87,5 % | 0,3 | 4,7 | 5,0 | 3,7 | 3,3 | 1,0 | − | 16,0 | 48 |
| Yhteensä | Yhteensä | Korisliiga | 15 | 23:00 | 61,8 % | 34,1 % | 69,6 % | 0,9 | 2,7 | 3,6 | 1,0 | 1,1 | 0,5 | 0,3 | 8,4 | 126 |
| Yhteensä | Yhteensä | I-divisioona A | 6 | 28:41 | 46,0 % | 34,6 % | 61,5 % | 1,3 | 3,7 | 5,0 | 0,5 | 2,3 | 0,3 | 0,8 | 13,5 | 81 |
O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
576

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Kuolleita

Pyhä Germain, Pariisin piispa
Aiheesta muualla

Kuvia tai muita tiedostoja aiheesta 576 Wikimedia Commonsissa
Johann Jakob Heckel

Johann Jakob Heckel.
Johann Jakob Heckel (23. tammikuuta 1790 Mannheim – 1. maaliskuuta 1857 Wien) oli itävaltalainen eläintieteilijä ja iktyologi. Hän myös täytti eläimiä. Heckel kuvasi lukuisia kalalajeja.
Adrian Nepenin

Adrian Nepenin.
Nepeninin hauta (oik.) Helsingin ortodoksisella hautausmaalla.
Adrian Ivanovitš Nepenin (2. marraskuuta (J: 21. lokakuuta) 1871 – 17. maaliskuuta (J: 4. maaliskuuta) 1917 Helsinki) oli venäläinen vara-amiraali, joka toimi Venäjän Itämeren-laivaston komentajana ensimmäisessä maailmansodassa vuosina 1916–1917. Helmikuun vallankumouksen puhjettua hän valvoi Suomen suuriruhtinaskunnan siirtymistä uuteen hallintoon kunnes hänet ammuttiin niin sanottujen Helsingin upseerisurmien yhteydessä.
Varhaisempi ura

Nepenin valmistui Venäjän merikadettikoulusta vuonna 1892 ja palveli Itämeren sekä Siperian laivastoissa. Hän osallistui Venäjän–Japanin sotaan ja sai ansioistaan vuonna 1905 neljännen luokan Yrjön ristin. Nepenin toimi vuodesta 1914 Itämeren laivaston viestintäpalveluiden johtajana ja hyödynsi paljon uudenaikaista tekniikkaa. Hänet ylennettiin vara-amiraaliksi heinäkuussa 1916 ja nimitettiin Itämeren laivaston komentajaksi saman vuoden syyskuussa.
Toiminta helmikuun vallankumouksen aikana Helsingissä

Maaliskuussa 1917 Nepenin oli komentopaikallaan Helsingissä, kun vallankumous puhkesi Pietarissa. Suomen kenraalikuvernööri F. A. Seynin määräyksestä hän yritti salata tiedon miehistöltä, mutta tieto levisi nopeasti Helsinkiin Tallinnan kautta ja Pietarista tulleiden lomalaisten mukana. Nepenin oli yksi niistä rintamakomentajista, jotka pääesikunnan päällikön Mihail Aleksejevin pyynnöstä ilmoittivat 15. maaliskuuta sähkeitse suosittelevansa keisari Nikolai II:ta luopumaan kruunusta poikansa hyväksi. Nepenin tunnusti duuman väliaikaisen komitean Venäjän uudeksi hallitukseksi ja siltä saamiensa ohjeiden mukaisesti hän pidätytti 16. maaliskuuta vastaisena yönä kenraalikuvernööri Seynin sekä senaatin talousosaston varapuheenjohtaja Mihail Borovitinovin ja lähetti heidät seuraavana iltana vankeina Pietariin. Samana päivänä hän kutsui suomalaiset puoluejohtajat lippulaivalleen Kretšetille ja ilmoitti heille odotettavissa olevasta olojen muuttumisesta maassa.
Itämeren laivaston matruusit kääntyivät omia upseereitaan vastaan ja surmasivat Helsingissä 16.–17. maaliskuuta lähes sata venäläistä sotilashenkilöä, mahdollisesti Pietarista saapuneiden vallankumouksellistena työläisten kiihottamina. Nepenin oli ankaran kurinpitonsa vuoksi miehistön keskuudessa epäsuosittu, joten sotilasneuvosto julisti hänet illalla 16. maaliskuuta erotetuksi komentajan tehtävistään ja hänet pidätettiin Kretšetin kannella. Hänen seuraajakseen valittiin amiraali Andrei Maksimov, jonka nimityksen myös Venäjän uusi hallitus vahvisti. Kun Nepenin oli iltapäivällä 17. maaliskuuta menossa sotilaidensa saattamana Rautatientorille vastaanottamaan Helsinkiin saapuneita uuden hallinnon edustajia, matruusiksi pukeutunut mies ampui häntä selkään Helsingin sotasataman portilla Katajanokan upseerikerhon edustalla.
Nepenin oli korkea-arvoisin Helsingissä helmikuun vallankumouksen yhteydessä surmatuista venäläisistä upseereista. Hänen murhaansa on arveltu vallankumouksen turvin tehdyksi henkilökohtaiseksi kostoksi, sillä monet alaiset vihasivat häntä. Nepeninin kuolinpäivänä Venäjän väliaikainen hallitus oli aikonut nimittää hänet apulaislaivastoministeriksi. Hänet on haudattu Helsingin ortodoksiselle hautausmaalle.
Johann Joachim Becher

Johann Joachim Becher
Johann Joachim Becher (6. toukokuuta 1635 Speyer, Pyhä saksalais-roomalainen keisarikunta – lokakuu 1682 Englanti) oli saksalainen lääkäri ja alkemisti. Becher tunnetaan erityisesti varhaisesta teoriastaan, jolla pyrittiin selittämään palamista. Vuonna 1669 Becher esitti, että kaikki kappaleet koostuvat vedestä, ilmasta ja kolmesta erilaisesta maasta. Maiden nimet olivat terra pingue (rasvainen maa), terra mercurialis (elohopeamainen maa) ja terra lapidea (kivinen maa). Palamisreaktiossa terra pingue irtosi aineesta. Tämä innoitti Georg Ernst Stahlia kehittämään flogiston-teoriaa. Stahl korvasi Becherin terra pinguen flogistonilla.
573

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Syntyneitä

Abu Bakr, islamin ensimmäinen kalifi
Kuolleita

Narses, itäroomalainen kenraali
Alboin (tai 572), langobardien kuningas
Liuva I (tai 572), visigoottien kuningas